
Új típusú GnRH analóg hormon hatása a kecsege ovulációjára

EGY ÚJ TÍPUSÚ GNRH ANALÓG HORMON HATÁSA A KECSEGE OVULÁCIÓJÁRA
Effect of a new type of GNRH hormone for ovulation of sterlet (Acipenser ruthenus Linnaeus,1758)

Vizsgálataink célja a des-Gly10(D-ALA6) LH-RH-acetate nevű hormon készítmény hatásfokának elemzése volt a kecsege indukált szaporítása során. Kísérletünket a MagyarAgrár- és Élettudományi Egyetem Akvakultúra és Környezetbiztonsági Intézet HalászatiKutató Központ telephelyén végeztük, Szarvason. A következő fontos kérdésekre kerestük aválaszt: Az általános 40 μg/ttkg mennyiséggel szemben a 10 és 20 μg/ttkg koncentráció milyen hatással van a kecsege ovulációjára? Hogyan hat a hormon az ivartermék mennyiségére és minőségére?
2021 áprilisában a telelő medencékből lehalásztuk a szaporításra alkalmas kecsege anyákat,
majd azokat a kutatóintézet karantén termébe szállítottuk, ahol néhány napig megfigyelés alatt
tartottuk őket és szabályoztuk a víz hőmérsékletét. A halak oltását két hormondózissal
végeztük. 2 nap elteltével következett a kecsegék fejése, az ikra mérése, majd a hím és női
ivartermékek összekeverésével megtörtént a mesterséges megtermékenyítés. Vizsgáltuk a
lefejt ikra relatív mennyiségét és minőségét. A megtermékenyített ikrát Zuger-üvegekbe
helyeztük. A termékenyülést 72 óra elteltével vizsgáltuk, a Zuger-üvegek középső részéből
vett ikraminta alapján.
Az eredmények kiértékelésére statisztikai analízist, R software programot, F-tesztet, Welch-
féle t-próbát, valamint egyszerű t-tesztet alkalmaztunk. Megállapítottuk, hogy az új típusúhormonra a kecsegék jobban reagáltak a korábban használt hormonhoz képest és a két vizsgált dózis közül is a kisebb koncentrációjú volt hatásosabb. Jelenlegi kísérletünkből még nemderült ki, hogy miért eredményesebb a kisebb dózis alkalmazása, ezért ajánlott lenne további vizsgálatok során kideríteni ennek élettani okát, és ez alapján megtalálni a tökéletes hormondózist. Az általunk kapott eredmények alapján bátran ajánljuk ennek az új típusú hormonnak a használatát a kecsegetenyésztőknek.



